213 PONTEDERE®. 
i. PONTEDERIA AZUREA. 
P. foliis subrotundis, obtusis; petiolis supra basin inflatis; floribus spicatis. 
Pontederia azurea. Swartz. Flor. Ind. Occ. l.p. 609 ( auct . herb. hort. Paris. J 
Crescit in ripa fluminis Cciucce prope Buga Novogranatensium, ait. 460 hexap. Floret 
Novembri. 
Herba acaulis, aquatica. Folia radicalia longe petiolata, subrotunda, obtusa, basi brevissime in 
petiolum angustata, integerrima, tenuissime striata, utrinque glabra, diametro tri- aut quadripollicari. 
Petioli teretes, fistulosi, supra basin inflati, folio duplo longiores, glabri; floriferi non inflati?. Spicu 
solitariae e petiolis supra basin erumpentes, oblongocylindraceae, subquinquepollicares, basi spatba 
involuta. Spatha obovata, obtusa, membranacea, striata, glabra, bipollicaris. Flores sessiles, densi. Calyx 
infundibuliformis, albus aut caerulescens, externe punctatus, subliirtus; limbo sexpartito; laciniis tribus 
exterioribus aequalibus; tribus interioribus triplo latioribus, obovatis, inaequalibus, superiore maxima, 
basi caeruleo-nigricante, medio flavo-maculata. Stamina sex ; tria exserta, inaequalia, unico omnium 
maximo; tria inclusa, subaequalia. Ovarium semiinferum, ovatum. Fructum non observavi. 
A Pontederia azurea Sw. vix diversa, nisi colore calycis. 
Fibrae radicis Pontederiae, ut Lemnae, in apice calyptra instructae sunt. Neque tamen putandum 
est, fibras radicem perrumpentes particulam epidermidis auferre, eademque epidermide vestitas, 
calyptratas apparere. Imo vero hae calyptrae e substantia ipsa medullae nascuntur. ( ex Richardio .) 
